钦定古今图书集成/明伦汇编/氏族典/第271卷 > 王伯大
## 钦定古今图书集成/明伦汇编/氏族典/第271卷 > 王伯大

按《宋史王伯大传》，“伯大字幼学，福州人。嘉定七年进
士，历官主管户部架阁，迁国子正，知临江军。端平三
年，召至阙下，进直宝谟阁、枢密副都承旨兼左司郎
中，进对，言：‘陛下亲政五年于兹，盛德大业未能著见，
而招天下之谤议者籍籍未已。陛下试于身而自省，
又试于宫阃之内而加省，又试于朝廷政事之间而
三省凡人言之所不贷者，一朝赫然而尽去之，务使
蠹根悉拔，孽种不留，则谤息矣’。”又极言边事，以直宝
谟阁知婺州。淳祐四年，召至阙，授权吏部侍郎。七年，
拜端明殿学士。八年，参知政事。以监察御史陈论
罢，以资政殿学士知建宁府。宝祐元年卒。